2ο-Πρότυπα+Προγραμματισμού

media type="custom" key="8356206"

Μ1050 || εντολές, δομές δεδομένων, αντικείμενα, ιδιότητες, λογικές προτάσεις, συναρτήσεις ||
 * **Τίτλος Μαθησιακού Αντικειμένου:** ||< Πρότυπα προγραμματισμού ||
 * < **Δημιουργός:** ||< Αντώνης Τρουμπούκης
 * **Βαθμίδα Εκπαίδευσης που μπορεί να χρησιμοποιηθεί:** ||< Λύκειο ||
 * < **Γνωστικό Αντικείμενο:** ||< Πληροφορική - Προγραμματισμός ||
 * **Έννοιες που αφορά:** ||< προστακτικός προγραμματισμός, αντικειμενοστρεφής προγραμματισμός, λογικός προγραμματισμός, συναρτησιακός προγραμματισμός
 * **Μαθησιακοί Στόχοι:** ||< Να γνωρίσουν οι μαθητές τα πιο σημαντικά πρότυπα προγραμματισμού.
 * Ειδικοί στόχοι**: οι μαθητές να μπορούν να...
 * να απαριθμούν τα τέσσερα πιο σημαντικά πρότυπα προγραμματισμού
 * να συνδέσουν κάθε πρότυπο προγραμματισμού με δύο η τρία βασικά χαρακτηριστικά του
 * να αναφέρουν ένα παράδειγμα για κάθε πρότυπο προγραμματισμού ||
 * **Εργαλείο που χρησιμοποιήθηκε:** ||< prezi ||
 * **Συμπληρωματικό υλικό:** ||< Η παρουσίαση αυτή αναφέρεται στο κεφάλαιο 7.5 του μαθήματος Πληροφορική Α'Λυκείου και είναι μια σύντομη επισκόπηση των τεσσάρων πρότυπων προγραμματισμού που περιλαμβάνονται στο βιβλίο (προστακτικός, αντικειμενοστρεφής, λογικός και συναρτησιακός προγραμματισμός). Μπορεί να χρησιμοποιηθεί από τον καθηγητή στην τάξη για παρουσίαση (ως εναλλακτική εκδοχή μιας σειράς διαφανειών) ή και από τους μαθητές στο σπίτι για ανασκόπηση του μαθήματος.

Οι εντυπωσιακές και κάπως εφετζίδικες (ας μου επιτραπεί ο όρος) παρουσιάσεις με την όμορφη κίνηση που τραβάει την προσοχή είναι ένα πολύ δυνατό χαρτί του συγκεκριμένου εργαλείου. Αυτό όμως που μου κέντρισε το ενδιαφέρον στο prezi και το επέλεξα έναντι άλλων εργαλείων παρουσιάσεων, δεν είναι τόσο αυτό, αλλά το ότι όλη η παρουσίαση είναι στην ουσία ένας μεγάλος καμβάς πάνω στον οποίο μπαίνουν τα διάφορα στοιχεία της, και ο σχεδιαστής μπορεί με το μέγεθος των γραμμάτων να επισημάνει τα βασικά σημεία της παρουσίασης έναντι των λιγότερο σημαντικών ή συμπληρωματικών σημείων. Κάνοντας ζουμ σε ένα συγκεκριμένο σημείο μπορούμε να δούμε επιμέρους έννοιες, λεπτομέρειες ή και σχόλια πάνω σε αυτό το σημείο, και ανα πάσα στιγμή, γυρνάμε πίσω και βλέπουμε πάλι την γενική εικόνα.

Μια παρουσίαστη στο prezi έχει δύο τρόπους προβολής. Η προκαθορισμένη, που την έχει καθορίσει απο πρίν ο σχεδιαστής (μπορεί να συνοδέψει την διάλεξη του καθηγητή στο μάθημα) και η διαδραστική, με την οποία ο χρήστης επιλέγει με το ποντίκι σε ποια σημεία του καμβά θέλει να εστιάσει (μπορεί να χρησιμοποιηθεί στο σπίτι από τον μαθητή για να ξαναθυμηθεί κάποια σημεία). Νομίζω ότι είναι φανερό το πόσο πιο εύχρηστες είναι αυτού του τύπου οι παρουσιάσεις από τις κλασικές σειρές διαφανειών, αφού όλα τα σημεία της παρουσίασης βρίσκονται στην γενική εικόνα, και όχι σκορπισμένα στις διάφορες διαφάνειες.

Για να δημιουργήσετε τις δικές σας παρουσιάσεις στο prezi αρκεί να φτιάξετε ενα λογαριασμό. Η δωρεάν εκδοχή του έχει περιορισμό στον χώρο του λογαριασμού (το σύνολο των παρουσιάσεων δεν πρέπει να ξεπερνάει τα 100 MB). Αρχικά δημιουργήστε μια νέα παρουσίαση και κάνετε κλίκ οπουδήποτε για να γράψετε κάτι. Κάνοντας zoom μπορείτε να γράψετε κάτι με πιο μικρά γράμματα. Τα αντικείμενα που υπάρχουν στο περιβάλλον μπορεί είναι εκτός από τα πεδία κειμένου εικόνες σχήματα και video (που εισάγονται από την επιλογή insert). Βασικό εργαλείο μπορφοποίησης αντικειμένων είναι το λεγόμενο prezi zebra, που αποτελείται από τρεις ροδέλες, με τις οποίες μπορείτε να αλλάξετε το μέγεθος, να στρίψετε και να μετακινήσετε το αντικείμενο. Στη συνέχεια, πηγαίνετε στην επιλογή path και πατάτε στα αντικείμενα με τη σειρά που θέλετε να εμφανιστούν στην παρουσίαση. Υπάρχει η δυνατότητα επιλογής πολλαπλών αντικειμένων (για ομοιόμορφη τροποποίηση) καθώς και η δυνατότητα της αντιγραφής αντικειμένων. Υπάρχουν διάφορα templates και χρώματα στην επιλογή colors and fonts.

Ο τρόπος με τον οποίο οργάνωσα το υλικό είναι ο εξής. Για κάθε πρότυπο προγραμματισμού έφτιαξα ενα κύκλο που στο πάνω μισό του έχει το όνομα του προτύπου και στο κάτω μισο δύο-τρία βασικά χαρακτηριστικά του. Κοντά σε κάθε έννοια, με μικρότερα γράμματα, πρόσθεσα επεξηγηματικές φράσεις που διευκολύνουν την ροή της παρουσίασης και εξηγούν τις έννοιες αυτές. Επιπλέον, σε κάθε πρότυπο προγραμματισμού πρόσθεσα και ένα η δύο παραδείγματα κώδικα. Προσπάθησα να χρησιμοποιήσω παρόμοια παραδείγματα (όσο ήταν δυνατόν) ώστε να μπορέσει ίσως ο μαθητής να δει πως λύνεται το ίδιο πρόβλημα σε διαφορετικούς τύπους προγραμματισμού.

Το περιβάλλον είναι κατά τη γνώμη μου εύκολο, και ίσως ευκολότερο από ενα συνηθισμένο πρόγραμμα επεξεργασίας εικόνας, αλλά σίγουρα δυσκολότερο από ένα συνηθισμένο πρόγραμμα διαφανειών. Δεν αντιμετώπισα σχεδόν κανένα πρόβλημα στην χρήση του (αν και ίσως βοήθησε το ότι έχω χρησιμιποιήσει στο παρελθόν προγράμματα επεξεργασίας εικόνας όπως το photoshop και το gimp). Αν και υπάρχουν γραμματοσειρές με τις οποίες δεν μπορούμε να γράψουμε ελληνικά, αρκέστηκα σε αυτές που υποστηρίζουν ελληνικά και το αποτέλεσμα ήταν κατά τη γνώμη μου καλό. Χρήσιμη είναι η δυνατότητα αντιγραφής της παρουσίασης (για διαδοχικά backups), καθώς και η δυνατότητα να κατεβάσετε στον υπολογιστή σας την παρουσίαση που φτιάξατε. Τέλος, δεν αντιμετώπισα πρόβλημα χώρου, συνεπώς δεν ξέρω κατα πόσον το μέγιστο όριο που δίνει στην δωρεάν έκδοση είναι περιοριστικό. Ίσως, αν κάποιος καθηγητής θα ήθελε να κάνει μια πιο επεκτεταμένη χρήση του εργαλείου στο μάθημά του, να είναι απαραίτητο να περάσει στην μη δωρεάν έκδοση. || media type="custom" key="8129456"

=Βελτίωση αντικειμένου και αξιολόγηση αξιολογητών=

Νέο αντικείμενο:

media type="custom" key="8129506"


 * **Αποτελέσματα Ψηφοφορίας:** || Το αντικείμενο έλαβε 3 ψήφους που το χαρακτηρίζουν "πολύ ενδιαφέρον". ||
 * **Κύρια σημεία της**
 * αξιολόγησης που έλαβα**: || # Διατύπωση του τρίτου στόχου.
 * 1) Διατύπωση του ορισμού του όρου "εντολή".
 * 2) Χρήση ψευδογλώσσας αντί για κώδικα.
 * 3) Παραδείγματα στον αντικειμενοστρεφή / λογικό προγραμματισμό.
 * 4) Περισσότερες εικόνες.
 * 5) Τύποι προβλημάτων που ταιριάζουν σε κάθε πρότυπο.
 * 6) Κυκλική περιστροφή / Παρουσίαση κατηγοριών ||
 * **Αιτιολόγηση των αλλαγών**
 * ή των μη αλλαγών**: || # Επαναδιατύπωση του στόχου. Η αλλαγή φαίνεται με πράσινα γράμματα στο αρχικό κείμενο.
 * 1) Αλλαγή του ορισμού της "εντολής" στην παρουσίαση.
 * 2) Απο οτι έχω παρατηρήσει το σχολικό βιβλίο της πληροφορικής γενικής παιδείας επιμένει στη χρήση κώδικα (στα παραδείγματα που έχει χρησιμοποιεί κώδικα pascal), οπότε η χρήση ψευδογλώσσας νομίζω θα μπερδέψει τους μαθητές.
 * 3) Στα παραδείγματα που είχα στον αντικειμενοστρεφή και στον λογικό προγραμματισμό προτάθηκαν κάποιες αλλαγές για περισσότερη κατανόηση. Στο παράδειγμα του αντικειμενοστρεφή προγραμματισμού πρόσθεσα μια εικόνα που εξηγεί σχηματικά το παράδειγμα (δεν ήθελα να προσθέσω κώδικα αλλά να το εξηγήσω με σχήματα, όπως ακριβώς γίνεται και στο σχολικό βιβλίο). Στο παράδειγμα του λογικού προγραμματισμού δεν φαινόταν καθαρά ποια είναι η ερώτηση και ποια η απάντηση, οπότε έσπασα το σενάριο σε μικρότερα, και έβαλα μπροστά τις λέξεις ερώτηση, απάντηση.
 * 4) Οι εικόνες που έβαλα ήταν βασικά στον αντικειμενοστρεφή προγραμματισμό, που νομίζω ότι είναι απαραίτητες στους μαθητές για να κατανοήσουν καλύτερα την έννοια του αντικειμένου. Δεν ήθελα να βάλω παραπάνω εικόνες για να μην φανεί πολύ "φορτωμένο" το αντικείμενο.
 * 5) Αν και είναι μια πολύ καλή παρατήρηση, δεν την υιοθέτησα τελικά γιατί για να φανεί γιατί είναι ένα πρότυπο προγραμματισμού καλύτερο για μια συγκεκριμένη δουλειά από ενα άλλο, θα έπρεπε ίσως να γίνει μεγαλύτερη εμβάθυνση στις ιδιαιτερότητες του κάθε προτύπου και του προβλήματος που λύνει, πράγμα που μπορεί να ξεφεύγει από τους σκοπούς του εισαγωγικού αυτού μαθήματος.
 * 6) Η κυκλική περιστροφή όντως ζαλίζει αν προχωράμε γρήγορα την παρουσίαση. Το αντιμετώπισα και εγώ ο ίδιος, όταν ήθελα να τεστάρω την παρουσίαση μου, αλλά νομίζω ότι σε μια κανονική διάλεξη όπου ο καθηγητής θα στέκεται σε κάθε τμήμα για μεγαλύτερο χρονικό διάστημα δεν θα υπάρχει πρόβλημα. Όσο για τις κατηγορίες (π.χ. προστακτικός προγραμματισμός => εντολές + δομές δεδομένων) ήθελα αφενός η κάθε έννοια να βρίσκεται σε ενα σημείο στον καμβά, και αφετέρου να γίνεται πρώτα έκθεση των κατηγοριών και στη συνέχεια ανάπτυξή τους. ||
 * **Αλλαγές που έγιναν στο αντικείμενο μετά από δική μου πρωτοβουλία**: || Δεν έκανα κάποια σημαντική αλλαγή, παρά μόνο κάποιες πολύ μικρές αλλαγές στον κώδικα του προστακτικού προγραμματισμού στο path (σειρά εμφάνισης αντικειμένων). ||
 * **Αξιολόγηση αξιολογητών:** || Οι αξιολογήσεις που έγιναν ήταν πολύ καλές, με χρήσιμα σχόλία, παρατηρήσεις και προτάσεις για επέκταση. Σας ευχαριστώ πολύ.
 * 1) **anthie_orph**: Πολύ καλή
 * 2) **IoannaKatidioti**: Πολύ καλή
 * 3) **Apostolos1090**: Πολύ καλή
 * 4) **mairou**: Πολύ καλή
 * 5) **rgog**: Πολύ καλή ||